Нобэ
1895 гъэм Антарктидэм и Iуфэм япэ дыдэу щитIысыкIащ шведхэр.
1924 гъэм къызэрагъэпэщащ къэралым щынэхъ ин дыдэ «Мосфильм» киностудиер.
1944 гъэм советыдзэхэм нэмыцэ зэрыпхъуакIуэхэм къыIэщIагъэкIыжащ Ленинград областым хыхьэ Пушкин, Павловск къалэхэр.
Москва щекIуэкIынущ ЩIыуэпсымрэ IуэрыIуатэмрэ я урысейпсо фестиваль.
ЩIышылэм и 24 — 31-хэм Аддис-Абебэ (Эфиопие) щекIуэкIынущ Африкэ Зэгухьэныгъэм и 22-нэ сессиер.
ЩIышылэм и 24 — 27-хэм Болонье (Италие) щызэхэтынущ иджырей гъуазджэм и дунейпсо выставкэ.
Шэрджэс гайхэм къыхэкIа урыс тхакIуэ, Армавир щIыхь зиIэ и цIыху Дангулов Саввэ къызэралъхурэ илъэси 102-рэ ирокъу.
КъБКъМУ-м и ректор, биологие щIэныгъэхэм я доктор, профессор Щыхьмырзэ Мухьэмэд и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Жэщым уэс къыщесынущ. Махуэм хуабэр градуси 3, жэщым щIыIэр градуси 4 — 2 щыхъунущ.
